
ARXIU     TEATRAL     M  I  L L A 

Compra  i  venda  de  comèdies  de  totes-  menes 


Carrer   de    Sant   Pau,    21.    =    BARCELONA 


y 


v:- 


U  N  A  P  E  S  E  T  A 


La  Teta  gallinaire 

Quadro  de  costums  catalanes  en  un  acte 
original  en  vers  de 

D.   FRANCISCO   CAMPRODON 


BARCELONA 
PUBLICACIONES    RÀFOLS 

Paseo  de   Gracia,   119 


PERSONES 


n  Teta 18  anys 

Pare 66  » 

Pauet,  traginer 28  » 

Sr.  Pere  .      .   ^ 60  > 

Petit 26  > 

Notari 60  * 

Vestits  de  l'estat  i  professió  de  cada  hu. 
L'acció  passa  a  Girona,  l'any  54. 


ACTE  ÚNIC 

El  teatre  representa  la  casa  d'un  gallinaire.  Porta  del 
carrer  al  centre  del  fòrum.  Porta  a  la  primera  caixa  de 
l'esquerra.  Cabies  de  gallines,  buides,  una  taula  petita  de 
pi  i  sobre,  tinter  i  raspall  :  alguna  que  altra  cadira. 

ESCENA   PRIMERA 

Pare  i  Teta 

Teta.       Però  quina  pressa  hi  ha? 

no  em  falten  pas  proporcions. 
Pare.      Teta,  deixem's  de  raons  ; 

les  noies  són  per  casà  ! 

La   minyona   m.entre   es   tendra 

pot  fer  molt  millor  partit ; 

i  a  tu  et  fa  falta  un  marit 

i  a  n'a  mi  em  fa  falta  un  gendre  : 

i  m'estàs  fent  un  agravi 

anant  amb  tants  compliments, 

perquè  jo  em  faig  vell,  entens? 

i  vull  néts  que  em  diguin  avi. 

Per  tant  veges  què  resols. 
Teta.      Ja  us  ho  dic,  que  no  en  tinc  ganes. 
Pare.       No  em  busquis  tracamandanes 

per  fer-me  fé  el  que  tu  vols, 

perquè  avui  no  et  passarà 

per  més  que  et  sàpiga  greu. 

Fins  ara,  gràcies  a  Déu, 

no  ens  falta  un  bocí  de  pa  ; 

però.   Teta,   és  menesté 

mirà  un  xic  cap  endavant, 

perquè  el  temps  se  va  embrutant 

i  el  negoci  no  va  bé. 

Tinc  més  de  sis  mil  gallines 

posades  a  Barcelona 

i  és  un  negoci  que  em  dóna 
moltes  i  moltes  espines. 
Aquí  em  costen  a  mig  duro 
i  no  es  venen  ni  a  pesseta  ; 
i  segons  com  vagi,  Teta, 
em  puc  veure  en  un  apuro 
que  em  faci  fe  un  capbussó  : 
i  si  un  perd  tot  lo  que  té, 
vell  i  pobre,  què  faré? 

Teta.      Què  heu  de  fé,  que  no  hi  sóc  jo? 
No  sóc  manca  ni  tulida 
i   m'agrada   treballà. 
Que  mare  de  Déu  serà 
que  jo  no  us  faci  la  vida? 

Pare.      Tu  tot  ho  veus  pla. 

Teta.  I  és  clà  : 

en  perdení-se  lo  que  es  té 
pagà  i  hi  ha  poc  que  fè  ; 
tornarem,  a  començà. 

Pare.      A  tu.  Teta,  el  cor  t'enganya. 

Teta.      Vaja  l'ànsia  que  em  daria. 

Pare.       El  sentir-te  em  fa  alegria, 

ets  la  més  maca  d'Espanya  : 
vals  més  or  que  el  Sobirà, 
no  en  va  es  diu  per  tot  Girona 
«la  Teta,   és  una  minyona 
d'aquelles  que  no  n'hi  ha.» 
I  quan  sento  aqueixa  veu 
pel  davant  i  pel  detràs, 
et  dic  que  amb  un  matalàs 
no  em  taparies... 

Teta.  Calleu. 

Pare.       Per  què?...  Ah  !   Aquella  paraula 
que  dius  que  no  fa  senyo? 

Teta.       Apa  !,  no  parlem  d'això. 

Pare.      Ara  no  som  pas  a  taula. 

Teta.       Per  Déu,  pare. 

Pare.  No  ho  dic  pas 

dona  ;  si  mires  tan  prim 
a  mitja  edat... 

Teta.  Perseguim. 

Pare.       En  demés  tornant  el  cas 
per  si  no  anava  prou  bé 
el  negoci  de  per  lla. 


així,  tot  fent  l'Andorrà, 

jo  busco  lo  que  et  convé. 

Observo  que  quan  sortim 

en  Pauet  veig  que  et  segueix  ; 

ja  és  bon  noi,  però  es  coneix 

que  canta  els  gcigs  de  sant  Prim. 

El  Petit  de  ca'n  Calent 

et  mena  també  aflció, 

però,  Teta,  és  un  minyó 

que  té  el  cap  molt  ple  de  vent. 
Teta.      Per  què? 

(Amb  contrarietat.) 
Pare.  Perquè  avui  que  guanya 

ha  posat  tal  fantrsia  !... 
Teta.  Doncs  jo  me'n  refiaria. 
Pare.       Doncs  creu  que  el  cor  t'enganya  ; 

i  en  tinc  proves. 
Teta.  Aveiam. 

Pare.      Té  una  contracta  molt  bona 

per  a  portar  a  Barcelona 

quatre  mil  caps  d'aviram 

al  preu  que  e  mi  m'han  costat  ; 

sabent  això  li  vaig  dí 

si  de  les  que  tinc  allí 

en  volia  la  meitat, 

que  sense  guanyar-hi  res 

jo  les  hi  traspassaria  : 
iem  va  dir  que  no  en  volia 

llevat  que  molt  jo  hi  perdés  ; 

i  volent  fer  jo  un  esforç 

per  rebaixà  una  miqueta 

me  n 'oferí  a  mitja  pesseta 

que  és  el  que  em  costen  de  ports. 

Li  vaig  dir  :  ((digues  que  tu 

vols  escanyar-me  i  res  mes», 

i  em  va  dir  :  ((jo  amb  l'inteiès 

no  reconec  a  ningú». 

I  a  respostes  tan  estranyes, 

fetes  en  to  que  t'he  dit, 

vaig  conèixer  que  el  Petit 

no  té  res  a  les  entranyes. 
Teta.       Digueu  que  esteu  contra  d'ell 

perquè  no  ens  va  donar  gust. 
Pare.      Potser  sí  que  trobes  just 

que  em  deixés  llevar  la  pell. 

Teta.       Bé,  segur  que  us  passarà  ; 
això  tothom  ho  procura 
quan  tracta. 

Pare.  Poc  es  figura 

el  trastorn  que  em  va  causar. 
Com  jo  no  tenia  espera 
per  tenir  pagos  pendents 
vaig  haver  d'anar   corrents 
a  trobà  a  n'el  senyor  Pere, 
que  en  vista  dels  meus  apuros 
i  amb  l'interès  per  davant 
em  va  fé  un  servei  molt  gran 
deixant-me   quatre   cents  duros  : 
i  com  ell  no  gasta  embuts 
i  vol  pescà  a  la  segura, 
em  feu  firmà  una  escriptura 
feta  amb  tots  els  ets  i  uts... 

Teta.      Què  deia? 

Pare.  La  quantitat 

pactes  i  tot  lo  demés  : 
ja  em  va  dir  que  no  era  més 
que  per  la  formalitat 
i  d'això  n'estic  segú 
perquè...  vaja...  saps  que  hi  ha? 

Teta.       No  sé  res. 

Pare.  Que  es  vol  casà 

amb  una  noia,  que  ets  tu. 

Teta.      Amb  mi?  Tira  tu  peixet. 

Pare.       Ell  mateix  m'ho  ha  dit  a  mi. 

Teta.       Calleu,  que  m'heu  fet  vení 
esgarrifances  de  fred. 

Pare.       Mira  que  és  un  bon  partit 
per  qualsevulga  xicota. 

Teta.      Amb  trenta  anys  a  cada  pota  ! 

Pare.       Quantes  n'hi  ha... 

Teta.  Bon  profit ! 

Pare.      Si  el  faràs  ballà  amb  el  buf 
i  el  tindràs  sempre  al  darrera. 

Teta.       No  m'agrada  el  senyor  Pere. 

Pare.      I  per  què? 

Teta.  Perquè  fa  tuf. 

Pare.      Que  fa  tuf. 

Teta.  Sí. 

Pare.  Què  ha  de  fe? 

No  me  n'he  mai  adonat. 
Teta.      Deveu  teni  el  nas  tapat. 
Pare.       El  tinc  com  un  perdiguè, 

i  no  ha  de  passar  la  teva 

cada  dia  com  fins  ara. 

Qui  governa? 
Teta.  Mireu,  pare, 

jo  estic  molt  bé  a  casa  meva  ; 

i  el  meu  cor  ni  es  ven,  ni  es  lloga, 

i  no  vull  semblant  marit. 
Pare.      I  doncs? 
Teta.  L'ordre  de  Madrid, 

qui  estigui  bé  que  no  es  moga. 
Pare.      Si  té  més  dobles  de  quatre  !... 
Teta.      Ni  que  en  tingués  una  flota, 

no  el  vull. 
Pare.  Aquesta  xicota 

em  faria  pernabaíre  ! 

Un  home  que  està  en  ses  glòries 

i  en  bava  quan  se   l'aguaita  ! 
Teta.      No  us  en  fieu,  si  m'empaita 

li  dono  les  damissòrias. 
Pare.      Valga'm  Déu  quin  cap  tan  fluix  ! 

Doncs  tu  no  vols  mai  discórrer? 
Teta.      Bé  podem  deixar-ho  córrer, 

si  això  no  té  cap  dibuix. 

Digueu  que  no  m'estimeu  !... 
Pare.       (Ja  surt  amb  lo  qu'ella  sol ; 

en  no  fent  tot  lo  que  vol 

així  m'ataca  i  m'ajeu.) 

(Amb  postissa  gravetat  i  seriós.) 

Mira,  noia,  el  que  et  convé 

ton  pare  ha  sap  r.iés  que  tu. 
Teta.      Ja  ho  sé  això,  pare. 
Pare.  I  ningú 

mirarà  tant  pel  teu  bé. 

Solamient  els  teus  pocs  anys 

fan  dissimulable  un  xic 

que  d'un  adroguer  tan  ric 

en  facis  mals  averanys  ; 

i  en  que  em  posessin  als  ceps, 

la  d'avui  no  et  pasarà. 

El  senyor  Pere  vindrà 

i  ten  compte  com  el  reps, 

perquè  jo  l'ajudo  i  jo 

ja  sé  el  que  em  dic  i  el  que  em  faig, 

ho  entens?  (Si  no  me'n  vaig 

em  faria  dir  que  no). 

(La    Teta    haurà    escoltat    aquest    sermonet    amb 

afectuosa  humilitat  i  quan  son  pare  fa  acció  d'a- 
nar-se'n  va  a  bïiscar  el  raspall  de  sobre  la  taula 

i  amb  afectuosa  tendresa,   dirà)  : 
Teta.       Espereu's  vull  que  feu  planta. 
(Respallant  a  son  pare.) 

Un  home  quan  és  vellet 

és  precís  que  vagi  net 

i  faci  goig. 
Pare.  (Què  és  tunanta  !) 

però  no  em  convé  amainà  ! 

Mantenim  cara  severa, 

que  ara  vindrà  el  senyor  Pere 

i  hi  darà  l'última  mà. 

(Fa  un  gest  imperatiu  i  se'n  va  per  la  porta  del 

carrer.) 

ESCENA  II 
Teta 

Teta.      Pobre  pare,  la  mania 

que  té  de  casar-m  l'engreixa  ; 

sempre  tenim  la  mateixa 

nostre  pa  de  cada  dia. 

Quan  comença  a  predicà 

no  sap  més  que  una  musica  : 

veure  la  Teta  ben  rica 

i  no  allarga  més  enllà. 

Em  proposa  el  que  ell  desitja, 

es  fa  el  seu  plan,  se  l'adorna  , 

se'n  va  a  passeig  i  quan  torna 

el  giro  com  una  mitja. 

I  com  no  s'ho  sap  tení 

ja  es  a  dir-ho  a  l'adrogué 

i  abans  d'un  minut  tindré 

l'ambaixada. 

(En   aquest   moment   entra   el   senyor   Pere   i   en 

veure'l,  diu)  : 

Ja  çs  aquí. 


ESCENA  III 
Senvor  Pere  i  Teta 


Pere. 

Adéu,  reixinxolada. 

Teta. 

Que  Déu  me'l  guard  senyor  Pere, 

Pere. 

Cada  dia  més  pitera, 

cada  dia  més  salada  ; 

i  que  tal,   festegem  gaire? 

Teta. 

Només  una  mica,  mica. 

Pere. 

No  ho  facis. 

Teta. 

Això  no  implica 

per  saber-se   aguantà  al  paire  ; 

que  no  vol  que  ens  divertim? 

Pere. 

Es  dir  que  no  ve  a  sé 

res  formal. 

Teta. 

Jo  li  diré  ; 

mitja  Piga,  mig  raïm. 

Pere. 

Mira  que  hi  ha  molt  xerraire 

que  no  busca  més  que  broma. 

Què  és  ell? 

Teta. 

De  l'art  de  la  ploma. 

Pere. 

Es  notari? 

Teta. 

Gallinaire. 

Pere. 

Gallinaire?...  Ah!  Tens  raó, 

sols  que  al  primer  Déu  te  guard 

no  em  recordava  que  a  l'art 

se  li  des  tanta  extensió. 

Té  moma? 

Teta. 

No  l'he  comptada. 

Pere. 

I  aont  el  veus? 

Teta. 

Quan  em  pasejo. 

Pere. 

I  t'agrada? 

Teta. 

Si  hi  festejo 

bé  pot  pensar  que  m'agrada. 

Pere. 

El  Petit.  M'hi  jugaria... 

Teta. 

Que  caça  vostè? 

Pere. 

Jo?  No. 

Teta. 

Perquè  si  fos  caçadò. 

té  una  bella  punteria. 

Pere. 

Doncs  faràs  una  gatada  ; 

té  un  ca  que  tot  ho  remou. 

Teta. 

No  para  mai. 

Pere.  Bé  ho  sé  prou  ; 

ja  l'he  vist  la  nit  pasada 

ballant  i  fent  bogeries. 
Teta.      Vostè  el  deu  atibucd, 

perquè  ell  és  a  Perpinyà  | 

fa  vuit  dies...  | 

Pere.  Fa  vuit  dies?  :} 

Donces,  d'aquesta  manera  .; 

tu  vius  als  llims.  j' 

Teta.  Què  vol  di? 

Pere.       Que  te  la  fregeix. 
Teta.      (Excitada.)  A  mi? 

que  em  vol  armar,  senyor  Pere? 
Pere.       Et  dic  que  et  porta   enganyada  : 

l'he  vist  més  de  dues  hores 

repicant  amb  la  Dolores... 
Teta.      De  debò? 
Pere.  La  nit  pasada. 

I  si  fos  de  tu... 
Teta.  Oidà ! 

Pere.      Així  que  tornés  aquí... 
Teta.      Això  deixeu-ho  per  mi, 

ja  li  dic  que  em  sentirà. 
Pere.      Molt  mal  fet !  Mostra't  resolta 

a  rompre  d'un  cop  amb  ell ; 

si  allò  és  un  cap  d'estornell 

que  no  té  solta  ni  volta  ; 

creu-me,   fes  un  cop  de  cap... 
Teta.       Primer  vull  segui  els  camins, 

que  el  verí  que  tinc  a  dins 

jo  no  me'l  quedo  en  el  pap. 
Pere.       Renyeràs,  tindreu  disputes... 

i  després  et  rendiràs. 
Teta.      Cregui  que  el  feia  incapaç 

d'unes  partides  tan  brutes. 

Ja  ho  sap  bé  que  era  el  Petit? 

Miri  que  em  fa  coure  els  ulls  ! 
Pere.      Amb  la   Doloretes  Trulls 

ha  passat  com  jo  t'he  dit. 

I  si  ara  fa  aquesta  vida 

quan  se  casi,  qui  el  detura? 

(Em  sembla  que  està  madura 

per  donar-li  l'embestida). 

Llàstima  fóra  que  un  plaga 

que  de  plors  els  ulls  te  rega 

arribés  a  haver  Ventrega 

d'una   noia  tan  manyaga  ; 

mentre  jo,  Pere  Garriga, 

daria  moneda  groga, 

per  tenir  tan  bella  droga 

de  reserva  a  la  botiga. 

Sento  el  cor  que  se'm  belluga 

amb  un  salt  que  el  mortifica 

i  és  del  teu  mirar  que  el  pica 

com  si   fos   matafaluga  ; 

i  tu  sola  el  pots  calmà 

amb  un  sí  d'aqueixa  boca. 
Teta.      Miri  que  vostè  em  sufoca 

de  massa  favor  que  em  fa  : 

i  em  temo,  que  vostè  es  llença 

sense  cap  asegurança  ; 

ni  de  dolça  ni  de  mansa 

no  en  sóc  tant  com  vostè  és  pensa. 
Pere.      Sí,  Teta,  permet  que  et  diga 

am.b  tota  la  bona  fe, 

que  et  necesito. 
Teta.  Per  què? 

Pere.      Per  arreglar-m  la  botiga. 
Teta.      Prengui  criada. 
Pere.  Ai,  coloma, 

no  em  basta,  vull  ser  marit. 
Teta.      Vegi !  Mai  hauria  dit 

que  vostè  fos  tan  de  broma. 
Pere.      Jo  tinc  la  caixa  folrada 

i  et  daré  una  calaixera... 
Teta.      No  farem  res,  senyor  Pere, 

no  sóc  gens  interessada. 
Pere.      Jo  et  posaré  en  posició 

que  tot  Girona  t'envegi, 

i  et  faré  feliç. 
Teta.  Doncs,  vegi, 

a  n'a  mi  em  sembla  que  no. 
Pere.      Tindràs  bon  quarío,  bon  llit, 

bona  taula,  bons  llençols, 

diners  i  a  mi  ;  què  més  vols? 
Teta.      Afassió  al  meu  marit. 

I  si  vostè  ho  considera 

també   em  darà  la  raó. 

perquè...  vaja...   vostè  i  jo 

no  fem  ali,  senyor  Pere. 
Pere.       No  ho  creguis  :   ja  veuràs,  Teta 

quina  pareca  farem. 
Teta.       I  quin  garbo  !  Semblarem 

Sant  Jaume  i  la  carbasseta. 
Pere.       Un  cop  la  boda  resolta 

ja  no  et  vindrà  tan  de  nou 

i  hem  de  fé  una  lliga... 
Teta.  Prou ! 

Com  un  bateig  i  una  absolta. 
Pere.       Què  vol  dir  tant  refusà 

perquè  això,   Teta,  ja  em  pica. 
Teta.       Que  no  es  cansi  a  fer  musica 

perquè   no   vull   repicà. 
Pere.      A  un  subjecte  com  jo 

el  dar-li  carbassa  és  massa. 
Teta.      Jo  no  li  dono  carbassa. 
Pere.       Doncs  que  és  el  dir-me  que  no? 

I  hauràs  de  dà  el  braç  a  tòrcer  ; 

jo  et  faré  veure  aviat 

que  el  que  no  fas  de  bon  grat 
■  faràs  per  força. 
Teta  Per  força? 

Ja  que  vostè  em  desafia 

entengem  bé,  senyor  Pere, 

que  no  em  fan  anà  endarrera 

cent  canons  d'artilleria  ; 

i  en  pujant-me 'n  jo  a  la  parra  !... 

Miri  que  vaig  neixe  a  Tossa. 
Pere.      Si  ets  tossuda,  jo  tinc  bossa. 
Teta.      Doncs  dic  que  no  i  tiri  barra. 
Pere.      Ja  t'embridaré. 
Teta.  L 'envií. 

Pere.       Potser  no  tot  serà  broma 

i  sabràs  qui  só. 
Teta.  Pobre  home  !... 

I  que  ni  dono  de  fil  ! 
Pere.       Ho  veurem. 

(Se'n  va  irritat  i  de  pressa). 

ESCENA  IV 

TETA 

Teta.  Quantes  bombolles 

gasta  perquè  té  dinés  ! 
Potser  sí  que  no  hi  ha  més 
amb  mi,  que  bufà  i  fé  ampolles  ! 
Vell  i  brut :  vaja  un  empleyu 
per  passar  les  nits  d'istiu  ! 
Primé  em  tiraria  al  riu 
que  volé  un  home  tan  feya. 
I  el  Serafí  se'n  va  al  ball 
a  buscar  qui  l'entretinga  !... 
Dels  primers  diners  que  tinga 
li  regalaré  un  mirall. 


ESCENA  V 


teta  i  pauet 


Pauet. 
Teta. 

Pauet. 


Teta. 


Pauet. 

Teta. 

Pauet. 


Teta. 
Pauet. 


Teta. 


Adéu,  Teta. 

Adéu,  Pauet, 
entra,  home. 

(Entrant).    Passant  per   qui, 
t'he  vist  i  t'he  volgut  dí. 
Déu  te  guard,  res  més. 

Ben  fet. 
Temps  ha  no  t'havia  vist 
i  aquí  t'estimem,  ja  ho  saps. 
Un  hom  té  tants  mals  de  cap  !... 
Que  tens,   Pauet,  que  estàstrist? 
Tinc  carga  per  Barcelona 
i  a  cada  pas  un  escui  : 
m'alço  i  justament  avui 
la  mula  no  esta  gens  bona. 
I  doncs,  que  et  manca  el  treball? 
No,  Teta,  però  és  un  di  : 
ja  hi  estic  fet,  perquè  a  mi 
tot  me  surt  cap  per  avall. 
No  t'amoïnis,  qui  sap  ! 

ja  vindrà  temps  que  t'adrecis. 

Pauet,     Macatxo,  si  tu  iio  sabessis 

que  en  tinc  de  tinta  en  el  pap 
Però  tot  ho  dissimula 
la  salut ;  com  so  tot  sol 
en  mentjart-me  un  caragol 
tinc  més  força  que  la  mula. 

Teta.       El  que  treballa  millora 
la  seva  sort,  ja  se  sap. 

Pauet.     Mal  m'està  el  dir-ho,  el  meu  cap 
no  ha  inventat  pas  la  pólvora. 
Si  algun  negoci  s'escau 
m.ai  el  sé  filar  ben  fl. 

Teta.       Però  tens  cor. 

Pauet.  Això  sí : 

el  cor  el  tinc  com  un  brau. 

El  pare,  Déu  li  perdó, 

em  va  deixà  el  bestiar 

i  el  carro  i  em  va  ensenyar 

a  exercir  la  professió  : 

com  començava  a  ser  gran 

i  no  he  tingut  mai  desidia, 

vaig  creixe,  amb  la  gran  perfídia 

de  treure  el  carro  endevant. 

I  pensaba  molts  moments  : 

si  t'alces  una  miqueta 

aniràs  a  di  a  la  Teta 

ja  em  coneixes  i  aquí  ho  tens  : 

amb  els  meus  cabals  i  amb  mi 

pots  comptar-hi  si  et  convé 

i  si  no,  me  n'aniré 

a  deu  mil  llegües  d'aquí. 

Però,  ca  !  Sempre  he  fet  niu 

pel  camí  de  l'Hospital. 

Teta.      Amb  això  vas  fer  molt  mal  : 

quan  un  home  estima,  ho  diu, 
i  una  noia  ho  té  present. 

Pauet.     No  t'ho  vaig  gosar  mai  di 
perquè  vaja,  tu  per  mi... 
eres  massa...  de  patent  ; 
i  amb  les  mans  brutes  de  fang 
fins  fa  escrúpol  tenir  pretès 
les  teves,  que  semblen  fetes 
de  fulles  de  lliri  blanc. 

T'espiava  quan  sorties 

i  en  veien-te  sols  d'esquena... 

l'olor  de  la  teva  trena 

em  durava  quinze  dies  : 

i  a  la  nit,  sense  fe  estrenes 

sentia  moltes  vegades 

el  meu  cor  que  a  batallades 

semblava  tocà  a  mal  temps. 

I  endevant  com  un  lleó 

treballant  amb  caló  i  fred 

però,  ca  !... 

Teta.  Pobre  Pauet, 

i  que  n'ets  de  bon  minyó. 

Pauet.     Això  sí,  Teta  :  i  si  algú 
mai  te  fes  cap  picardia... 

Teta.      Què  faries,  Pau? 

Pauet.  Faria... 

moneda  falsa  por  tu. 

Teta.      Et  crec  de  tot  lo  que  has  dit. 

Pauet.    Ja  em  pots  creure  verament, 
en  mi  no  hi  ha  fingiment, 
la  llengua  em  puja  del  pit. 

Teta.      Saps  que  dius  moltes  sentències 
quan  més  poc  ho  dissimules? 

Pauet.     L'anar  pel  mon  amb  les  mules 
despeça  molt  les  potències... 

Teta.      I  ets  ei  noi  més  ben  plantat 
que  hi  ha  a  Girona. 

Pauet.  Qui?  Jo? 

Teta.      Tu,  Pauet,  tu  i  de  debò. 

Pauet.     Doncs  mai  me'n  som  adonat. 

Teta.      Venturosa  qui  t'haurà. 

Pauet.     Valenta  ganga  !  Avui  dia, 

del  fart  de  fam  qae  es  faria... 
I  amb  el  Petit,  com  te  va? 

Teta.      Què  et  diré  jo?  Ja  m'agrada, 

però  és  més  lleuger  que  el  suro 
i  en  fa  massa  !  T'asseguro 
que  avui  em  té  més  cremada  ! 
Té  unes  partides  de  maula  ! 

Pauet.     Engegal,  si  no  va  dret. 

Teta.       No  em  diguis  això,  Pauet, 
ja  saps  que  jo  tinc  paraula. 
Afanya't  tu  a  treballà 

que  els  temps  són  molt  amovibles  !. 
Pauet.    Ja  hi  faig  tots  els  impossibles, 

però  no  em  puc  aixecà. 

La  fortuna  és  tan  severa 

que  m'està  fregint  la  sang  ; 

jo  estic  que  he  nascut  per  cranc 

perquè  vaig  sempre  endarrera. 

Vaig  comprà  una  partideta 

de  civada  l 'altre  dia 

i  em  semblava  que  hi  havia 

de  guanyà  alguna  pesseta  : 

i  aquí  la  tens  encalmada 

i  ningú  em  sap  dir  què  ho  fa, 

i  amb  tants  burros  com  hi  ha 

ja  no  venc  gens  de  civada. 

Ningú  la  dona  al  preu  meu 

i  ningú  me'n  necessita. 
Teta.      Saps  lo  que  és?  Que  amb  la  collita 

cada  casa  es  manté  el  seu. 
Pauet.     I  no  et  pensis,  tot  ho  provo  : 

fa  tres  anys  tinc  abonat 

un  billet  de  l'Empedrat... 

ni  tampoc  deu  sé  en  globo. 

La  sort  m'ha  pres  de  cantó 

de  manera  que  esgarrifa  : 

cada  dimarts  ve  la  rifa, 

tothom  la  treu  i  jo  no. 
Teta.       No  visquis  amoïnat, 

ja  vindrà. 
Pauet.  Quan  seré  mort. 

Teta.      Quan  Déu  vol,  Pauet,  la  sort 

arriba  tot  d'un  plegat. 


ESCENA  VI 
Dits  i  petit 


Petit. 

Teta. 


(Que  es  col•locarà  a  l'esquerra  de  la  Teta, 
i  amb  sentir  aquesta  la  veu  del  Petit  canvia 
la  cara  súbitament  passant  de  l'afectuosa 
confiança  a  una  actitud  reservada  i  digna). 
Hola,  Teta. 

Hola,   Petit, 

ja  has  descansat  del  viatge? 
Petit.      (Ai,  ai,  ai,  quin  arrambatge  !) 

Que  no  encaixes? 
Teta.       (Sens  dar-li  la  mà  i  amb  ironia). 
(Tot  seguit !) 

Vols  un  consell? 
Petit.  Si  se  em  dona 

i  és  bo,  sempre  fa  profit. 
Teta.       Doncs  on  has  passat  la  nit 

vés-ten-hi  a  passar  l'estona. 
Petit.      (Mirant  a  Pauet  amb  recel  e  intenció). 

À  tu  sempre  t'entabanen. 
Teta.       (Amb  rapidesa  i  resolució). 

No  m'entabana  ningú. 
Pauet.     (Al  Petit  acostant-se  fins  a  prop  de  la  Teta). 

Per  què  em  mires? 
Teta.      (A  Pauet).  Calla  tu, 

no  et  fiquis  on  no  et  demanen. 
Pauet.     Quin  pebrot ! 
Petit.  Jo... 

Teta.  Parlem  clar  : 

i  escurcem-ne  la  funció  : 

vas  anà  a  sarau  o  no? 
Petit.      Ja  sé  bé,  que  hi  vaig  anà  ! 
Teta.       (Somrient  amb  sorna). 

Vas  ballar  molt? 
Petit.      (En  to  de  manso). 

Un  xiquet, 

m'hi  vaig  està  un  parell  d'hores. 
Teta.       Ja  es  comprèn  que  amb  la  Dolores? 
Petit.      Jo  et  diré... 
Teta.      (Amb  imperi).  Contesta  net. 
Petit.      Si  ja  ho  saps... 
Teta.  Per  ço  que  ho  sé 

vull  que  tu  me'n  donis  not?. 
Petit.      Ai  repunyal  de  xicota, 

ni  que  un  fos  esclau  d'Algé  ! 
Pauet.     (Macatxo,  que  en  té  de  fibra  !) 
Teta.       (Amb  calmosa  serenitat). 

Noi,  això  no  pot  seguí 

perquè  ja  estic  fins  aquí 

fa  temps  ha. 
Pauet.  (Sap  més  que  un  llibre  !) 

Teta.      Amb  això  basta  d'embrolla 

perquè  la  sang  se'm  remou 
de  què  un  altre  es  begui  l'ou 
per  deixar-me  l'esclofolla. 
Ai  yo  et  flic  !  potser  et  figures 
que  em  faràs  beure  a  galet? 
Mira,  noi :  o  aniràs  dret 

0  a  dida  les  criatures. 

Si  a  la  vora  meu  t'enyores 
llarga  i  bon  vent  ;  que  fins  ara 
no  me 'ha  criat  el  meu  para 
per  partir-me  amb  la  Dolores. 

1  com  ella  sap  que  em  manxa 
i  que  això  m'aixeca  ronxa, 

en  ballant  amb  tu,  s'hi  gronxa, 

com  si  anés  en  una  llanxa. 

I  ni  la  Reina  que  fos 

em  fa  anà  a  mi  de  riata, 

jo  vull  un  home  de  plata, 

no  vull  cap  peça  de  dos. 
Petit.      No  t'ofenguis. 
Teta.  Qui  es  conforma 

a  fer  tan  baixos  papers? 
Pauet.     (Potser  sí  que  es  pensa  que  és, 

el  Palión  de  la  Morma). 
Petit.      Jo  volia  bromejar 

i  res  més  :  cosa  tan  poca... 
Teta.       Fiqueu-li  els  dits  a  la  boca  ; 

lo  que  tu  vols  bé  es  prou  clar  : 

privilegi  per  tu  sol 

per  poder-ne  festejar  mil  ; 

fes-te  Sultà  del  Brasil 

que  té  totes  les  que  vol. 
Pauet.     (Que  bé  ho  aixafa  !) 
Petit  Està  dit, 

vaig  pensar  que  no  ho  sabries. 

(Mirant  a  Pauet). 

Però  com  sempre  hi  ha  espies... 
Pauet.     (Avançant  ràpid  cap  a  la  Teta  i  picant). 

Que  parles  per  mi,   Petit? 
Petit.      Per  algú  dec  parlà. 
Pauet.  Ai,  mecatxo  ! 

D'on  has  tret  els  motius? 

Ten-te  compte  en  lo  que  dius, 

mira  que  et  faré  un  fill  matxo. 

Petit. 

Coneix-te  Pau,  tu  estàs  baix 

i  jo  per  veure  a  la  Teta, 

hi  vinc  amb  la  roba  neta 

i  cent  unces  al  calaix. 

Pauet. 

Aquets  rics  perquè  van  curros 

es  creuen  podé  insultar. 

Petit. 

Amb  burros  no  es  pot  parlar. 

Pauet. 

Tu  ets  el  que  parlas  amb  burros, 

Petit. 

Tens  raó. 

Teta. 

Calla,  Pauet. 

Pauet. 

Callo  perquè  som  aquí. 

Petit. 

Què  faries? 

Pauet. 

Potser  sí 

que  et  posaria  el  morlet. 

Teta. 

Salensiu. 

Pauet. 

Si  callo  és  sols 

per  la  teva  bona  cara  ; 

si  no,  potser  que  amb  la  vara, 

li  fes  aixecar  la  pols. 

Petit. 

D'aquí  endavant  no  et  vendré 

més  civada. 

Pauet. 

Vaja  un  blau  ! 

Petit. 

Apa,  Teta,  fem  la  pau? 

Teta. 

Ix-me  de  prop,  potiné. 

Petit. 

Encara  no  et  pasa  el  bull? 

Mira  que  ja  m'acalores. 

Teta. 

Torna-te 'n  .  amb  la  Dolores 

que  et  faci  posà  en  remull. 

(Se'n  va). 

ESCENA  VII 


petit  i  pauet 


(Cada  u  en  un  extrem  de  la  boca  escena). 
Petit.      Tu  tens  la  culpa  de  tot. 
Pauet.     Petit,  Petit,  ja  em  carregues  ! 
Petit.      Per  què  vens  a  moure  bregues? 
Pauet.    Jo  no  li  som  dit  un  mot. 

Quan  he  vingut  fa  poc  ha 
,  ja  l'he  trovada  cremada, 

entens?  I  una  altra  vegada 

no  tiris  sense  engaltà  ! 

Petit.      Llàstima  que  els  perdularis 

que  es  lloguen  per  fer  d'espia 

no  es  facin  de  pulassia 

que  els  donen  vuit  rals  diaris. 
Pauet.     Conta-ho  tu  als  polissons 

que  jo  no  en  só. 
Petit.      (Amb  sorna).   Per  supuesto. 
Pauet.     ( Anant-se' n  resolt  al  Petit). 

Mira,  noi,  aquí  no  és  puesto 

de  moure  crits  ni  raons, 

i  em  tens  la  sang  molt  encesa, 

per  tant  no  gastem  més  prosa, 

si  vols  dir-me  alguna  cosa 

vina-m'ho  a  dí  a  la  devesa. 
Petit.      Prou  que  t'ho  diria. 
Pauet.  Oh,  ca  .' 

si  no  fos... 
Petit.  Què? 

Pauet.  Pobra  Teta  ! 

Ni  tampoc  vals  la  pesseta 

que  costes  de  batejà. 

(En  dirigir-se  els  dos  a  la  porta  entra  el  Notari). 


ESCENA  VIII 


Dits    i    NOTARI 


NoT.  (Entrant). 

El  senyor  Josep  Balari,  gallinaire? 
Pauet.  Es  a  passeig. 

NoT.        Doncs  per  si  un  cas  >o  no  el  veig 

digueu-li,  nois,  que  el  Notari 

ha  estat  aquí  amb  la  missió 

de  cobrar-li  vuit  mil  rals, 

i  que  en  cas  de  no  pagà'ls, 

tindrà  d'anà  a  la  presó. 
Petit.      A  la  presó? 
Pauet.  No  pot  sè. 

NoT.        Que  no  pot  ser?  jovenet 

quan  jo  parlo,  parla  el  dret. 
Pauet.     Si  ell  és  un  home  de  bé. 
NoT.        Ja  ho  sé,  mes  tinc  d'afligir-lo. 
Pauet.     Sabent  que  és  home  com  cal? 

NoT.  D'on  ets  que  parlas  tan  alt? 
Pauet.  De  l'Empordà,  per  servir-lo. 
NoT.        Això  ve  d'un  mal  propòsit 

que  no  és  d'éll  ;  temps  endarrera 

li  feu  firmà  el  senyor  Pere 

escriptura  de  dipòsit  ; 

i  si  no  pogués  pagà 

la  suma  en  el  venciment 

s'ha  d'arrestà  el  delinqüent ; 

el  Codi  parla  molt  clà  ; 

fins  que  el  senyor  Pere  el  surri 

venen-li  els  mobles  i  el  matxo 

i  tot  el  restant. 
Pauet.  Mecatxo ! 

quina  partida  de  murri ! 
NoT.        Què  has  dit? 
Pauet.  Parlo  del  bayato 

d'aquí  davant,  quina  pessa  ! 
NoT,        Digueu-li  que  es  doni  pressa 

que  tornaré  dintre  un  raio  ; 

i  afegiu  que  quan  anem 

amb  missions  tan  aflictives, 

escampem  llàgrimes  vives, 

però  amb  tot,  executem.  (Se'n  va). 
Pauet.     Pobre  senyor,  fa  presència 

de  sé  un  home  ben  galant  ! 
Petit.      Queda't,   Pau,   que  jo  entretant 

vaig  a  fé  una  diligència. 

(Fins  a  veure  el  que  serà 

més  val  que  toquem  ruixola). 

(Se'n  va). 
Pauet.     I  la  Teta  que  està  sola  !... 

Vaig  a  dir-li  lo  que  hi  ha. 

Teta,  surt. 


ESCENA  IX 

pauet   i  TETA 


Teta.  Què  vols,  Pauet? 

Pauet.     Hi  ha  una  mala  noticia  ; 
ha  estat  aquí  la  justícia 
a  di  a  ton  pare  que  el  dret 

d'uns  diners  que  li  va  dà 
temps  passat  el  senyor  Pere... 

Teta.      Sí,  digues. 

Pauet.  Tu  sabràs  que  era 

perquè  jo  no  em  sé  explicà  ; 
potser  per  treure'l  de  pena 
els  hi  va  deixà  amb  usura... 
el  cas  és  que  hi  ha  escriptura 
feta...  d'una  certa  mena 
que  l'han  de  pendre  al  instant 
si  no  paga  a  dreta  lley, 
i  que  no  hi  ha  més  remei, 
que  el  Còlic  és  terminant. 

Teta.      Ai,  el  pillo  ! 


ESCENA  X 
Dits,   el  senyor  pere,   seguit  del  pare 

Pere.  Sens  demora 

vull  diners. 
Pare.  Senyor  Pere, 

dongui'm  dos  dies  d'espera. 
Pere.       No  puc  donar-vos  ni  una  hora. 
Pare,       Senyor  Pere,  tot  el  món 

em  coneix  per  home  honrat, 

i  a  la  meva  vella  edat 

no  em  faci  passà  un  afront. 
Pere.      Fillet,  no  ho  puc  esmenà  ; 

demano  amb  llei  i  raó  ; 

si  us  fiquen  a  la  presó 

la  Teta  és  qui  us  hi  fa  anà. 
Pare.      Però,  què  has  fet.  Teta? 
Teta.  Jo... 

li  he  dit  que  no  el  volia. 
Pare.      Valga'm  la  Verge  Maria 

i  el  gall  de  la  passió  ! 
Teta.      Qui  es  podia  presumí 

que  un  home  que  se'm  declara 

es  vengés  contra  el  meu  pare? 

Faci-m'hi  ficà  a  n'a  mi. 
Pare.      Això  em  costarà  la  vida  ! 
Teta.      Per  Déu,  pare,  no  ploreu  ! 

Pauet.     Senyor  Pere,  home,  per  Déu, 

no  faci  aqueixa  partida. 
Pere.       Qui  l'ha  de  plànyer  que  el  planyi. 
Pauet.     No  la  trastorni,  pobreta. 
Pere.      Tu  parles  grech,  noi. 
PAUET.  Sí?  Teta, 

(Es  dirigeix  a  la  Teta  que  estarà  aconsolant  a  son 

pare,  junt  a  la  taula  de  l'esquerra  de  l'escena). 

vols  que  aquí  mateix  l'escanyi? 
Teta.      No,  Pauet. 
Pere.  O  a  la  presó, 

0  els  diners. 
Teta.      (Amb  una  plorosa  efusió  de  cor). 
Ni  hi  nireu,  pare, 

jo  sabré  trobà'ls  encara 

que  m'hagués  de  vendre  jo  ! 
Pere.       No  em  deies  fa  poch  V envií? 

Doncs  procura'ls  a  trobà 

que  entretant  vaig  a  avisà 

el  notari  i  l'agutzil. 

(Se'n  va). 
Pauet.     (Vatua  el  món  !  Que  un  no  tinga 

més  capital  que  el  seu  cor  !) 
Teta.       (Amb  ardenta  ansietat). 

Pauet,  em  vols  fe  el  favor 

de  dir-li  al  Petit  que  vinga? 
Pauet.     Prou.  (Ara  ell  els  hi  darà 

i  ella  encara  el  voldrà  més). 

L'home  que  no  té  diners 

l'hauran  de  fusellà  !) 

(Se'n  va  precipitadament). 


ESCENA  XI 


pare  i  teta 


Pare.      Bon  Jesús  ! 

Teta.  Em  sap  molt  greu 

i  veig  que  no  tinc  disculpa. 
Pare.       No,  filla,  tu  no  tens  la  culpa, 

això  és  un  càstig  de  Déu, 
,   de  voler-te  jo  casà 

solament  per  l'interès. 

Si  els  vells  no  tenim  res  més 

que  l'afany  d'atresorà 

i  ens  escanya  la  codicia. 
Teta.       Deixem-ho  córrer  per  ço, 

no  s'ofèn  Nostre  Senyor, 

no  ho  fèieu  pas  amb  malícia. 
Pare.      Ai,  Teta  !  que  el  cor  se'm  postra 

de  pensar-hi  !  Tu  no  saps 

la  pluja  de  mals  de  caps 

que  tindrem  a  casa  nostra. 
Teta.       No  ho  cregueu  :  jo  os  aidaré  ; 

amb  substància,  vuit  mil  rals 

no  és  tan  difícil  trobà'ls  ! 
Pare.       Quan  no  s'han  de  menesté  ! 

Gregues  que  tinc  molta  pò  ; 

jo  conec  el  món  de  sobres, 

en  creient-se  que  ens  fem  pobres 

tothom  ens  dirà  que  no. 

Tu  tens  un  cor  virginal 

i  els  altres  no  son  com  tu. 
Teta.      Vos  no  creieu  en  ningú 

i  és  pecat  pensà  tan  mal. 

Manllevem-los. 
Pare.  Però  a  qui? 

Teta.      Vós  direu. 
Pare.  No  sé  atinar-hi. 

Teta.      Doncs  aneu  a  di  el  rosari 

i  deixeu-m'ho  tot  per  mi. 
Pare.      Mira,  noia,  que  em  pendran  ! 
Teta.      Si  per  cas  serà  a  tots  dos, 

perquè  jo  no  us  deixo  a  vós. 
Pare.       Déu  meu,  quin  afront  tan  gran  ! 

(Se'n  va  dintre,   acompanyat-lo  la  Teta  fins  a  la 

porta). 


ESCENA  XII 

TETA  i  després  petit 

Teta.      El  Petit  tarda  a  veni 

i  estic  frisant  i  el  temps  vola  ! 
Petit.       Hola,  Teta,  que  estàs  sola? 
Teta.       Gràcies  a  Déu  que  ets  aquí. 

Petit,  el  pare  no  gosa 

dir  res  a  ningú  ;  el  pobret 

passa  un  trastorn... 
Petit.  Ja  En  Pauet 

me  n'ha  dit  alguna  cosa. 
Teta.       Estem  en  uns  grans  apuros 

de  moment  i  ens  interesa 

trobar,  de  pressa,  de  pressa, 

qui  ens  deixi  quatre  cents  duros. 

Estem  amb  les  mans  lligades  ; 

fes  per  Déu  que  el  pare  n'isca, 

i  et  juro  que  mentre  visca 

et  lleparé  las  petjades. 
Petit.       Malviatge  I  A  Perpinyà 

vaig  comprar  gàbies  i  cossis... 

i  estic  ficat  en  negocis 

i  no  em  puc  desdinerà, 

perquè  entre  una  cosa  i  altra... 
Teta.  Que  no  entens  que  et  parla  el  cor? 

Que  no  val  el  meu  amor 

vint-i-cinc  dobles  de  quatre  ! 
Petit.      Per  mi  vals  més  tu  que  el  món, 

però  avui  no  em  ve  gens  bé 

i  Alleta...  és  menesté 

pendre  les  coses  com  són. 

Pots  pensar  que  si  podia 

amb  molt  gust  :  però  ja  ho  veus, 

els  grans  han  baixat  de  preus... 

i  jo  en  compro  cada  dia... 

i  un  no  es  pot  pas  arriscar 

sense  com  va  ni  com  ve 

perquè,  filleta...  el  diné 

costa  molt  d'arreplegar. 
Teta.       Que  tens  por  d'un  mancament? 
Petit.      Això  m'ofén  sols  de  dir-m'ho. 
Teta.       Que  vols  que  et  firmi?  T'ho  firmo. 
Petit.      Tot  ho  entens  malament. 

Fem-nos  la  suposició 

que  ho  faig  :  me'n  respon  algú? 
Teta.      Te'n  responc  jo. 
Petit.  Dona,  tu 

no  et  tens  de  ficà  en  això. 
Teta.     .  Mira,  noi,  si  tingués  joies, 

ja  les  hauria  venudes. 

Petit.      Valga'm  Déu,  tot  ho  trasmudes 

i  això  no  es  pot  tractà  amb  noies. 

Es  parla...  i  un  es  pren  dies 

per  calculà  els  seus  ingressos... 

i  es  pacten  els  interessos... 

i  es  pacten  les  garanties... 
Teta.       Fill,  garanties  no  en  duc  ; 

t'ho  demano  per  favor. 
Petit.      Amb  gran  dolor  del  meu  cor 

et  dic,  Teta,  que  no  puc. 

(Teta  gira  la  cara  perquèè  no  vegi  que  plora). 

Suposo  que  no  desvies 

de  la  meva  afició. 
Teta.      Veurem. 

Petit.  Teta,  entre  tu  i  jo... 

Teta.      Ai,  Petit,  vull  garanties  ! 
Petit.      Ja  et  posas  seria  només 

que  per  donar-me  matraca. 
Teta.      Això  mateix. 
Petit.  Adéu,  maca. 

Teta.      Adéu,  maco. 
Petit.      Fins  a  després. 

(Se'n  va  pel  carrer). 


ESCENA  XIII 


(La  Teta  reventa  el  plor  contingut,  així  que 
el  Petit  ha  sortit,  tapant  tota  la  cara  amb 
el  mocador  de  cara  a  la  porta  de  la  cambra 
de  son  pare,  sobre  la  qual  hi  haurà  una  ca- 
pelleta sortint,  amb  dos  petits  gerros  i  la 
Verge  del  Carme.  Breu  pausa). 
Teta.      Verge  del  Carme,  sols  en  vos  flo  ! 

(S'eixuga  el  plor.) 

Té  raó  el  pare  que  tinc  pocs  anys  : 

no  sé  si  em  passa  o  si  somio 

tanta  ruixada  de  desenganys  ! 

Sembla  impossible  que  el  que  té  i  gasta 

el  plor  no  eixugui  del  que  pateix  ; 

jo  dec  ser  feta  d'una  altra  pasta  ; 

doncs  la  moneda,  per  què  serveix? 

Jo  li  parlava  del  meu  apuro 

amb  el  llenguatge  del  meu  amor 

1  en  escoltar-me  més  sec  que  un  suro 

m'ha  fet  desfiles  de  tot  el  cor  ! 

Replega  a  veles,  ànima  meva 

que  navegaves  a  cor  obert : 

si  això  és  la  raça  d'Adam  i  Eva 

més  val  anar-se 'n  vers  un  desert ; 

i  el  cor  que  em  deia  :  ((així  que  ell  vinga, 

en  una  estona  serà  arreglat.» 

Malaït  siga  !...  Déu  me  continga, 

perquè  diria  un  disbarat. 

ESCENA  XIV 

TETA   i  PAUET 


(Pauet  arriba  agitat). 

Pauet. 

Què  hi  ha,  Teta? 

Teta. 

No  tinc  ré 

i  em  consumo. 

Pauet. 

I  el  Petit? 

Teta. 

Ja  ha  vingut. 

Pauet. 

I  què  t'ha  dit? 

Teta. 

Que...  no  pot. 

Pauet. 

Millor. 

Teta. 

Per  què? 

Pauet. 

Perquè  ja  no  us  heu  d'abatre 

ni  passà  més  sentiments. 

Teta. 

Que  dius,  Pauet? 

Pauet. 

Que  aquí  tens 

vint-i-cinc  dobles  de  quatre. 

Teta. 

Que  Déu  t'ho  pagui. 

(Cridant  en  veu  forta  i  plorant). 

Pare,  pare, 

veniu  que  ja  els  hem  trobat. 

ESCENA  XV 

Dits    i    PARE 

Teta, 

Mireu-se 'Is. 

Pare. 

(Commogut). 

Qui  te'ls  ha  dat? 

Teta. 
Pare. 

Pauet. 

Teta. 

Pauet. 

Teta. 
Pauet. 

Teta. 

Pare. 

Pauet. 

Teta. 
Pauet. 


Pare. 

Pauet. 

Teta. 

Pauet. 

Teta. 

Pauet. 

Teta. 

Pauet. 

Teta. 

Pauet. 

Teta. 


En  Pauet  els  ha  dut  ara. 
(A  Pauet). 
De  qui  son? 

Quina  tareia  ! 
Són  del  Petit  tal  vegada? 
La  dona  encarrabinada 
no  té  al  cap  més  que  una  aldeia. 
No  em  renyis,  Pau. 

Si  ets  més  gansa  ! 
No  l'has  vist  amb  la  resposta? 
Es  l'últim  sospir  que  em  costa 
despendre'm  d'una  esperança. 
Però  els  que  té  els  ha  dixat 
tal  vegada  a  curta  fetxa... 
No  us  poseu  cap  pedra  al  fetge  ; 
tots  són  meus  :   m'he  fet  soldat. 

Tu! 


(Quadro). 


(Amb  profunda  commoció). 
Jo,  i  què?  Temps  ha  que  En  Pau 
no  estava  gens  bé  per  aquí 
i  estic  desitjant  senti 
pasn  redubladu,  au  : 
fins  ara  he  anat  de  recules, 
potsé  canvii  si  m'enganxo  ; 
allí  de  prompte  donen  ranxo 
i  aquí  en  tinc  de  dà  a  les  mules. 
No  hi  aniràs  ! 

Friolera 
si  hi  aniré  !  Vull  ser  valent. 
Si  tu  vas  al  regiment 
m'hi  poso  per  cantinera. 
No  pot  ser,,  no  vull  ningú 
que  em  destorbi  l'exercici. 
Doncs  mira,  muda  l'ofici 
perquè  jo  em  vull  casà  amb  tu. 
Que  ets  boja? 

Potser  que  sí. 
Ara  que  m'he  fet  soldat? 
Encara  no  hi  has  entrat. 
Que  va  de  bo? 

Ja  et  vaig  di 
que  no  faig  trapisondes  ; 
i  que  en  estimant  de  veras 

ni  les  alzines  sureres 

posen  les  arrels  tan  fondes, 

i  jo  no  em  decanto  mai 

i  avui,  Pauet,  si  podia. 

Jo  estic  que  te'm  menjaria. 
Pauet.     Mossega,  dona,   això  rai ! 

Ai,  mecatxo,  quin  oblit  ! 
Pare.       Què  tens? 
Pauet.  Un  bitllet  tancat 

que   l'ordinari  m'ha   dat, 

perquè  us  el  des  tot  seguit. 
Teta.       No  el  llegiu,  pare  ! 
Pare.  Això  pla  ! 

El  teu  cap  sempre 's  desficia. 
Teta.      Tinc  por  d'alguna  noticia 

que  ens  acabi  d'aixafà. 
Pare.  (Llegint.) 

«Amic  Po,   d'ençà  que  es  veu 

que  el  còlera  s'envarina 

tothonm  vol  menjar  gallina». 
Teta.      Ai,  Alabat  siga  Déu  ! 
Pare.       ((Amb  les  que  fins  ara  hi  ha 

hi  heu  ja  fet  una  fortuna, 

puix  a  duro  i  mig  cada  una 

me  les  prenen  de  la  mà, 

i  ja  tinc  el  tracte  fet 

per  totes  !» 
Pauet.     Que  esteu  borrango? 
Pare.      Pauet,  ballem  el  fandango? 
Pauet.    Ja  està  dit. 

(Es  posen  a  ballar  cantant  seguidilles.) 
Pare.      Volta,  Pauet, 

hala,  noi,  repica  bé. 

(Mentre  ballen  entra  el  senyor  Pere,   el  Notari  i 

l'Agutzil  i  veient  que  no  els  senten,  truquen  amb 

el  bastó  a  terra  i  aixeca  fort  la  veu  el  Notari  per 

fer-los  parar,  dient  el  primer  vers  següent :) 


ESCENA  XVI 
Teta,  Pauet,  Pare,  senyor  Pere,  Notari  i  Agutzil 
NOT.        Ave  Maria. 


—  SO- 
PARÉ, Qui  hi  ha  ! 
NoT.        Venim  d'ofici  a  cobrà 

els  vuit  mil  rals. 
Pare.  (Posant-los  sobre  la  taula.) 

Aqui  els  té. 
Pere.       (Els  tenien).  A  contà'ls. 
Pauet.     (El  lladre  com  els  espera  !) 
NoT.        Compte  rodó,  senyor  Pere, 

vint-i-cinc  unces  cabals. 

(A  la  familia.) 

Per  molts  anys  i  en  despedir-me 

ho  faig  sens  contà  salari. 

(Se'n  va  i  l'Agutzil.) 
Pare.      Disposi,  senyor  Notari. 
Pere.  (Amb  aire  candorós  i  jovial.) 

Voleu  fé  el  favor  de  dir-me 

per  què  em  torneu  els  diners? 
Pare.      Perquè  vostè  els  ha  volgut. 
Pere.      Potser  sí  que  ho  heu  cregut? 

Si  era  una  broma  i  res  més. 

Però  que  innocents  que  sou  ! 
Pauet.  (Encès.) 

Doncs  miri,  ninot  de  goma, 

si  no  fum  el  camp,  per  broma 

el  tiro  de  cap  al  pou. 
Pere.  (Retrocedint  espantat.) 

Que  t'has  tornat  boig? 
Pauet.  De  pressa, 

perquè  si  agafo  la  vara... 

(El  senyor  Pere  en  veure  que  la  va  a  agafar  fuig 

al  carrer.) 
Teta.       No  li  peguis,  Pau. 
Pauet.  Encara 

el  planyeu?  I  quina  peça  ! 


ESCENA  XVII 
Teta,  Pauet,  Pare  i  Petit 


Petit.      Déu  vos  guard  ! 
Pauet.  (El  Petit !) 

Petit.      (Traient-se   un  paper  de   moneda  de  la  butxaca, 
que  produirà  un  efecte  d'estranyesa  en  tots.) 

He  reunit 

el  que  he  pogut. 
Teta.       (Amb  sonris  de  desengany.) 

Ai,  Petit, 

has  fet  un  viatge  tard. 
Petit.      Si  els  voleu  us  els  daré 

amb  molt  gust. 
Pare.  (Amb  sorna.) 

No,  Petit,  no  : 

me'n  sobren. 
Petit.  Sem.pre  és  millo 

no  haver-los  de  menesté. 

(Se'ls  torna  a  guardar.  Breu  pausa.) 

Pensava,  Po,  fa  una  estona... 

per  treure-us  de  sarracines, 

compràus  aqueUes  gallines 

que  teniu  a  Barcelona. 

(Guinyo   d'intel•ligència   del  Pare  a   la   Teta  i  En 

Pauet,    com    dient-los  ;    vet   aquí   l'objecte   de    la 

visita.) 

I  encara  que  són  carotes... 

entre  amics. . .  no  es  deu  mirà  : 

i  pel  preu  que  us  van  costà 

potser  que  m'arrisqui  amb  totes. 
Pare.       (A  Teta  i  Pau  somrient.) 

Je,  je,  je,  que  és  aixerit ! 

(Girant-se  i  dirigint-se  al  Petit.) 

Que  et  penses  que  vinc  de  l'hort? 
Petit.      (Ho  saben  tot,  mala  sort!...) 
Pare.      No  vull  que  et  perdis,  Petit. 

Han  pujat  terriblement 

i  jo  et  feia  m.olt  bon  pacte, 

si  has  de  complí  la  contracta 

ja  suaràs  de  valent. 
Petit.      (Un  tant  desconcertat.) 

Jo  vinc...  pels  vostres  profits... 

i  res  més... 
Pare.  Ets  molt  suau. 

Teta.      (Apoiant  les  dues  mans  plegades  sobre  l'espatlla 

esquerra  d'En  Pau,  i  deixant-hi  descansar  un  poc 

el  cap,  en  posició  graciosa,   i  gronxant-se  levissi- 

mament  i  amb  distingida  i  delicadissima  coqueteria.) 

Petit,  em  caso  amb  En  Pau, 

vols  que  et  regali  confits? 

Petit.      (Desconcertat  del  tot.) 

Gràcies...    Teta...    s'aprecia... 

(Dec  estar  com  una  grana). 
Pauet.     Ja  ho  "saps  :   de  molt  bona  gana. 
Petit.      Vaja,  d'aquí  un  altre  dia  ; 

però,  Teta,   així  es  canvia 

d'amor,   per  deixar-me  al  fang? 
Teta.       Que  et  penses  que  el  vull  de  franc? 
(Senyalant  a  Pauet.) 

M'ha  dut  unes  garanties!... 

Or  en  barra  ! 
Petit.  Tan  millò. 

Pauet.     Gràcies,  noi,  en  vida  teva. 
Pare.  (Al  Petit.) 

A  tots  arriba  la  seva  ; 

Déu  pega  sense  bastó. 
Petit.      (Amb   despit  mal  dissimulat.) 

Bé  ho  veig  prou  clar  :  si  ho  sé  tot ; 

avui  l'amor  es  tarifa. 

Com  que  En  Pau  ha  tret  la  rifa  !... 
Pauet.     Què  patolla  aquest  xicot? 
Petit.      Que  vols  fer-te  el  desentès? 

Amb  mi  és  un  pobre  resord. 

'(Es  treu  el   diari  de   la   butxaca  i  el  presenta  af 

Pauet.) 

Veges  la  primera  sort 

si  saps  el  número  que  és? 
Pauet.     (Mirant-lo  i  amb  gran  emoció  a  Teta.) 

I  és  el  meu  !... 
Teta.  (Oh,  sort  ditxosa  !) 

Pauet.     (Volent  dissimular  i  no  podent,  al  Petit.) 

Ens  ho  volíem  callà... 

per  no  haver  de  convidà 

entens?  no  per  altra  cosa. 
Petit.      Que  bé  ho  fingies,   noi  ! 
Pauet.  Prou ! 

Però  tu...  tot  de  seguida... 
Petit.      Ja  m'he  menjat  la  partida  ; 

que  et  penses  que  só  tant  tou? 

Ara  ja  comprec   l'ideia  ; 

m'has  vençut...   amb  l 'interès. 

(Moviment   de   dignitat   ofesa   de    Teta   però   molt 

ràpid  Pauet  entre  el  Petit  i  la  Teta  mirant  alter- 
nativament a  un  i  altre  i  preguntat  amb  els  ulls 

a  la  Teta  :  uLi  pego?)>  La  Teta,  dominant-se,  avan- 
ça  davant  d'En  Pau   sens  precipitació,    amb   des- 
inboltura.) 
Teta.      Doncs  que  no  m'havies  entès? 

Or  en  barra  !   No  t'ho  deia? 
Petit.      I  quin  marit  que  has  triat, 

ni  tampoc  parla  polit. 
Teta.      Mira,  noi,  el  meu  marit 
no  ha  pas  de  ser  dapiitat, 
i  és  molt  maco,  oi  !  ben  segú  ; 
i  si  bé  no  parla  amb  llima, 
quan  ell  era  diu  que  m'estima 
m'ho  diu  molt  millor  que  tu. 
Petit.      Em  deixes  l'ànima  absorta 

Teta.       (Mirant-lo   amb     menyspreu,     però    sens   descom- 
pondre's.) 

Es  perquè  ho  tinguis  entès. 
Petit.      I  no  tens  que  dir-me  res? 
Teta.      Sí  ;  per  allí  es  va  a  la  porta. 

(Li  gira  l'espatlla  amb  dignitat  i  el  Petit  queda 
mosegant-se  els  llavis  en  el  lloc  on  està,  fins 
qu'En  Pau  amb  un  gest  imperiós  li  mana  sor- 
tir. Així  que  el  Petit  ha  sortit,  Pauet  se'n  va  al 
costat  de  la  Teta,  que  estarà  amb  la  cara  dis- 
gustada. El  Pare,  que  ocuparà  la  dreta  de  l'es- 
cena bastant  separat,  des  de  que  En  Pauet  tor- 
na, començarà  paulatinament  a  demostrar  una 
gelosa  i  tendra  impaciència  de  veure  que  sa 
filla  no  es  recorda  d'ell,  entretenint-se  per  graus.) 
Pauet.  Que  t'has  cremat? 
Teta.  Una  mica, 

però  no  s'ho  val  la  pena. 
Pauet.     No  vull  que  t'enutgis,   nena, 
posa'm  la  cara  bonica, 
mira  que  jo  t'ho  demano. 

(Teta  somriu  i  el  mira  amb  coqueteria  ;   s'acosta 
a  En  Pau,  li  dóna  les  dues  mans,  i  alça  el  cap 
mirant-li    les    nines    dels    ulls,    amb    tendresa.) 
Teta.      Com  la  vols? 

Pauet.  Quin  cop  de  teles  ! 

Valen  els  teus  ulls  més  peles 
que  el  navili  soberano. 

(La  Teta  es  desprèn  d'En  Pau  i  amb  esvaïment  dirà 
els  dos  primers  versos  i  al  tercer  vers  s'abalan- 


—  34  — 

ça  amb  son  Pare  amb  infantil  tendresa.) 
Teta.      De  tant  bé  com  Déu  me  dóna, 
sembla  que  estic  alocada. 
Pare,  vull  una  abraçada. 
Pare.      Vaja,  Déu  te  faci  bona. 

(El  Pare  abraça  a  la  Teta  besant-li  el  cap  i  plo- 
rant sobre  d'ell,  mentre  en  Pauet  creuat  de  bra- 
ços  contempla  embadalit  el  grup. — Teló.) 

